3. Valitsusväliste organisatsioonide väljasaatmine Dārfūrist (hääletus)
- Enne hääletust lõike 1 kohta:
Martine Roure
Proua juhataja, teen suulise muudatusettepaneku lisada pärast lõiget 1: "nõuab Piirideta Arstide Belgia sektsiooni kõigi humanitaartöötajate viivitamatut ja tingimusteta vabastamist, kes rööviti eile oma büroost Saraf-Umras, mis asub 200 km Põhja-Darfuri pealinnast El-Facher läänes”.
Jacek Saryusz-Wolski
- (FR) Proua juhataja, seal ei peaks seisma sõna "eile”, sest see resolutsioon peab kestma kauem kui ühe päeva.
Martine Roure
- (FR) Proua juhataja, vabandage mind, kuid ma ei mõista, miks peaks seal olema ajaline piirang. Seal ei ole ajalist piirangut.
Ma kordan: "nõuab kõigi humanitaartöötajate viivitamatut ja tingimusteta vabastamist”. Kas see on "viivitamatut”, mis teile meeldi?
Juhataja
Proua Roure, see on sõna "eile”. Te ütlesite "eile”.
Martine Roure
- (FR) Proua juhataja, ma olen nõus. Vabandust. Jätke "eile” välja. Teil on päris õigus.
Charles Tannock
autor. - Proua juhataja, mu fraktsioon teeb ettepaneku lõiked 2 ja 6 välja jätta. Mitte sellepärast, et me ei toetaks nende sisu, vaid sellepärast, et me ei pea neid selles resolutsioonis vajalikuks, ning et olukorra delikaatsuse tõttu võiks see aidata härra Bashiril oma otsust tagasi võtta ja lubada valitsusvälistel organisatsioonidel tagasi tulla. Seega me kutsume üles lõikeid 2 ja 6 välja jätma. Saan aru, et samasuguse ettepaneku teevad ka sotsialistid ning et nad soovitavad välja jätta ka lõike 5, toetame seda samadel põhjustel.
Martine Roure
Ma nõustun sellega, mida härra Tannock just praegu ütles, ning samadel põhjustel taotleme me lõike 5 välja jätmist.
Paul Rübig
- (DE) Proua juhataja, mul on üks palve. Kuna meil on 7. juunil valimised ja praegu parajasti suur külastajate sissevool, tahaksin paluda, kas saaksime aprilli- ja maikuu istungjärkude ajal siin Strasbourgis hoida kõiki ruume, sealhulgas istungitesaali, külastajatele avatuna keskööni, nii et saaksime kõik külastajad korralikult vastu võtta.
Juhataja
Kuulutan välja Euroopa Parlamendi istungjärgu vaheaja.
